***Proiect***

**Regulamentul**

**privind condiţiile şi criteriile de stabilire și acordare a ajutorului**

**material din Fondul local de susținere socială a populației**

**I Dispoziţii generale**

1. Regulamentul privind condiţiile şi criteriile de stabilire și acordarea a ajutorului material din Fondul local de susținere socială a populației (denumit în continuarie Regulament) este elaborat în temeiul prevederilor Legii nr. 60 din 30.03.2012 *privind incluziunea socială a persoanelor cu dizabilități.*
2. Principiul de bază la stabilirea şi distribuirea mijloacelor fondului local de susținere socială a populației este acordarea ajutorului material solicitanţilor, ale căror familii sunt afectate de sărăcie în cea mai mare măsură.
3. Ajutorul material se acordă persoanelor socialmente vulnerabile, domiciliate în or. Cricova:
   1. . pentru procurarea produselor alimentare (inclusiv produselor alimentare speciale);
   2. . pentru procurarea articolelor de primă necesitate;
   3. . pentru procurarea medicamentelor;
   4. . pentru depășirea situațiilor de dificultate cu un impact grav asupra stării materiale a familiei.
4. Persoana care completează şi depune cererea de acordare a ajutorului material este titularul ajutorului material, iar familia ei este beneficiarul ajutorului material.
5. Venitul global mediu lunar al familiei beneficiare de ajutor material nu va depăși suma de 1 800 lei.
6. Ajutorul material este stabilit de către Comisia de stabilire și acordare a ajutorului material (denumită în continuare Comisie).

**II Dreptul la ajutor material și beneficiarii acestuia**

1. Dreptul la obținerea ajutorului material îl au următoarele categorii de persoane cu venituri care nu depășesc venitul global mediu lunar stabilit conform prezentului Regulament:
2. persoane cu dizabilitate sau familii cu copii cu dizabilitate (severă sau

accentuată);

b) pensionari;

c) familii numeroase (4 copii și mai mulți);

1. Ajutorul material se acordă, de regulă, o singură dată pe parcursul anului în curs, reieşind din disponibilul mijloacelor fondului local de susținere socială a populației.
2. Examinarea solicitării ajutorului material în anul imediat următor e posibilă, de regulă, numai după expirarea unui termen de 11 luni de la data primirii ajutorului.
3. Prin derogare de la pct. 7 și reieşind din disponibilul mijloacelor fondului local de susținere socială a populației, ajutorul material poate fi acordat și altor persoane social vulnerabile.

**III Criteriile de stabilire a ajutorului material beneficiarilor**.

1. Criteriul de bază la calcularea cuantumului ajutorului material este venitul global mediu revenit la un membru al familiei obţinut în luna precedentă din plăţi sociale, salarii şi alte surse suplimentare. De asemenea, se iau în consideraţie condiţiile de trai, bunurile imobile şi mobile costisitoare, aflate în proprietatea familiei (construcţii, terenuri agricole, mijloace de transport, utilaj, obiecte de lux, etc) declarate în ancheta socială (anexa nr. 1).
2. La fel va fi evaluată gravitatea consecinţelor circumstanţelor prin prezentarea unor acte justificative care confirmă circumstanţele cu impact negativ asupra bunăstării persoanei (familiei) solicitante, capacitatea de a ieşi din impact de sine stătător, precum şi disponibilul mijloacelor în fondul local de susținere socială a populației.
3. La stabilirea gradului afectării stării materiale a persoanelor, aflate în situaţii de dificultate sunt examinate următoarele tipuri de circumstanţe invocate:

* pe motiv de sănătate (intervenţii chirurgicale, tratament poststaţionar, necesitatea administrării unor medicamente costisitoare, procurarea articolelor protetico-ortopedice, etc.);
* situaţii excepţionale (calamităţi naturale, incendii);
* alte circumstanţe care conduc la depăşirea cheltuielilor strict necesare în raport cu venitul familiei solicitantului, generîndu-i impedimente în realizarea unui trai decent.

14. La stabilirea cuantumului ajutorului material pentru tratament se ia în consideraţie asistenţa medicală asigurată de stat şi mărimea cheltuielilor suplimentare confirmate în baza certificatelor despre starea sănătăţii eliberate de instituţiile medicale.

15. Cuantumul ajutorului material strict necesar pentru diminuarea consecinţelor produse de situaţii excepţionale se stabileşte în dependenţă de impactul generat de aceste situaţii în baza actelor justificative eliberate de către organele de resort. De asemenea, se iau în consideraţie contribuţiile organelor administraţiei publice centrale şi organizaţiilor neguvernamentale.

16. Stabilirea cuantumului ajutorului material solicitanţilor, starea materială a

cărora a fost afectată de circumstanţe care au dus la depăşirea cheltuielilor în raport cu veniturile, se efectuează din strict necesarul mijloacelor, care vor reduce gravitatea impactului produs.

**IV. Modul de acordare a ajutorului material**

17. Ajutorul material pentru categoriile de persoane specificate în punctul 6 din prezentul Regulament se acordă în baza cererii depuse. La cerere se anexează, după caz:

a) actul de identitate;

b) legitimația de pensionar cu indicarea mărimii pensiei curente;

c) actul ce confirmă gradul și termenul dizabilității;

d) adeverințele de naștere ale copiilor;

e) certificatul privind componența familiei;

f) certificatul de salariu pentru 6 luni eliberat de către angajator sau extras din contul personal eliberat de CTAS;

g) în cazul invocării motivului de boală, se va anexa certificatul , eliberat de instituțiile medicale care confirmă starea sănătății solicitantului;

h) în cazul invocării situațiilor excepționale, se va anexa actul de constatare a faptelor , eliberat de comisia de specialiști care confirmă situația respectivă;

18. Documentele menţionate în punctul 17 al prezentului Regulament se examinează de către Comisie în termenele prevăzute de prevederile legislației în vigoare care înaintează propuneri de acordare (neacordare motivată) a ajutorului material cu informarea ulterioară a solicitanţilor.

20. Cererile de acordare a ajutorului material sînt înregistrate în Registrul de evidență a beneficiarilor de ajutor material.

21. La depunerea cererii-tip și a setului complet de acte după caz, titularului i se eliberează recipisă indicîndu-se data și numărul de înregistrare.

**IV Dispoziţii finale**

22. Stabilirea ajutoarelor materiale se efectuează în condiţiile prevederilor actelor normative de domeniu, prezentului Regulament şi pe principii nondiscriminatorii din motive de rudenie, etnice, religioase, politice,etc. ale persoanei solicitante.